CELEX: 32012R1126
Language: lt
Date: 2012-11-26 00:00:00
Title: 2012 m. lapkričio 26 d. Komisijos įgyvendinimo reglamentas (ES) Nr. 1126/2012 dėl tam tikrų prekių klasifikavimo Kombinuotojoje nomenklatūroje

1.12.2012   
            
            
               LT
            
            
               Europos Sąjungos oficialusis leidinys
            
            
               L 331/11
            
         KOMISIJOS ĮGYVENDINIMO REGLAMENTAS (ES) Nr. 1126/2012
   2012 m. lapkričio 26 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 26 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Nešiojamasis iš baterijų maitinamas daugiafunkcis aparatas, kurio apytikriai matmenys – 9 × 5 × 1 cm; jį sudaro:
                  
                              —
                           
                           
                              spalvotas skystakristalis (LCD) vaizduoklis, kurio skyra – 320 × 240 vaizdo elementų, o ekrano įstrižainės ilgis – apytikriai 5 cm (2,2 colio),
                           
                        
                              —
                           
                           
                              mikrofonas,
                           
                        
                              —
                           
                           
                              įmontuotoji 4 GB atmintinė,
                           
                        
                              —
                           
                           
                              FM imtuvinis derintuvas (tiuneris),
                           
                        
                              —
                           
                           
                              USB sąsaja,
                           
                        
                              —
                           
                           
                              ausinių jungtis,
                           
                        
                              —
                           
                           
                              valdymo mygtukai.
                           
                        Aparatas gali atlikti šias funkcijas:
                  
                              —
                           
                           
                              radijo laidų priėmimo,
                           
                        
                              —
                           
                           
                              garso įrašymo ir atkūrimo,
                           
                        
                              —
                           
                           
                              vaizdo įrašymo ir atkūrimo,
                           
                        
                              —
                           
                           
                              balso įrašymo,
                           
                        
                              —
                           
                           
                              nejudamo ir judamo vaizdo rodymo.
                           
                        Aparatas pritaikytas šiems formatams: MP3, WMA, WAV, WMV ir JPEG.
                  Aparatą galima prijungti prie automatinio duomenų apdorojimo mašinos rinkmenoms atsiųsti arba išsiųsti.
               
               
                  8527 13 99
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8527, 8527 13 ir 8527 13 99 atitinkančiais prekių aprašymais.
                  Aparatas skirtas kelioms XVI skyriuje nurodytoms funkcijoms atlikti, t. y. radijo laidoms priimti su garso įrašymo arba įrašo atkūrimo galimybe, vaizdui įrašyti arba jam atkurti, taip pat nejudamam ir judamam vaizdui rodyti. Pagal to skyriaus 3 pastabą aparatas klasifikuotinas taip, lyg būtų tik pagrindinę funkciją atliekantis aparatas.
                  Dėl jo objektyvių charakteristikų (pavyzdžiui, aparate įmontuotos atmintinės ir nedidelio mažos skyros ekrano) vaizdo rodymas, įrašymas ir atkūrimas yra antraeilės funkcijos.
                  Todėl pagrindinė aparato funkcija yra tokia, kaip ir radijo laidų priėmimo aparatūros su garso įrašymu arba atkūrimu.
                  Todėl aparatas klasifikuotinas kaip kiti radijo laidų priėmimo aparatai su garso įrašymo arba atkūrimo aparatais, priskiriant KN kodą 8527 13 99.